ประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่จังหวัดอุดรธานี โดยที่เป็นการสมควรกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่จังหวัดอุดรธานีเพื่อประโยชน์แห่งการผังเมืองและการอำนวยความสะดวกแก่การจราจรรัฐมนตรีว่าการกระทรวงมหาดไทยอาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒ โดยคำแนะนำของอธิบดีกรมโยธาธิการและผังเมืองออกประกาศไว้ดังต่อไปนี้ข้อ ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนระดับพื้นดิน หมายความว่าระดับพื้นดินที่ก่อสร้างกรณีไม่มีการถมดินหรือระดับพื้นดินที่ก่อสร้างกรณีมีการถมดินที่ไม่สูงกว่าระดับถนนที่อยู่ใกล้ที่สุดหรือระดับถนนกรณีมีการถมดินสูงกว่าระดับถนนที่อยู่ใกล้ที่สุดข้อ ๒ การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ ๓ กำหนดให้ท้องที่จังหวัดอุดรธานีเว้นแต่พื้นที่ตามกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหมูม่น ตำบลบ้านเลื่อมตำบลสามพร้าว ตำบลหนองบัว ตำบลเชียงพิณ ตำบลหมากแข้ง ตำบลหนองนาคำ ตำบลนาดีตำบลหนองขอนกว้าง และตำบลบ้านจั่น อำเภอเมืองอุดรธานี จังหวัดอุดรธานี พ.ศ. ๒๕๔๗ เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งโดยห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป เว้นแต่การก่อสร้างอาคารตามหลักเกณฑ์ที่กำหนดในข้อ ๔ข้อ ๔ ภายในท้องที่ดังต่อไปนี้(๑)ในท้องที่เทศบาลตำบลกุดจับ อำเภอกุดจับ(๒)ในท้องที่เทศบาลตำบลเชียงเพ็ง อำเภอกุดจับ(๓)ในท้องที่เทศบาลตำบลตาลเลียน อำเภอกุดจับ(๔)ในท้องที่เทศบาลตำบลปะโค อำเภอกุดจับ(๕)ในท้องที่เทศบาลตำบลเมืองเพีย อำเภอกุดจับ(๖)ในท้องที่เทศบาลตำบลยางชุม อำเภอกุดจับ(๗)ในท้องที่เทศบาลตำบลสร้างก่อ อำเภอกุดจับ(๘)ในท้องที่เทศบาลตำบลกงพานพันดอน อำเภอกุมภวาปี(๙)ในท้องที่เทศบาลตำบลกุมภวาปี อำเภอกุมภวาปี(๑๐)ในท้องที่เทศบาลตำบลเชียงแหว อำเภอกุมภวาปี(๑๑)ในท้องที่เทศบาลตำบลแชแล อำเภอกุมภวาปี(๑๒)ในท้องที่เทศบาลตำบลปะโค อำเภอกุมภวาปี(๑๓)ในท้องที่เทศบาลตำบลพันดอน อำเภอกุมภวาปี(๑๔) ในท้องที่เทศบาลตำบลเวียงคำ อำเภอกุมภวาปี(๑๕)ในท้องที่เทศบาลตำบลหนองหว้า อำเภอกุมภวาปี(๑๖)ในท้องที่เทศบาลตำบลห้วยเกิ้ง อำเภอกุมภวาปี(๑๗)ในท้องที่เทศบาลตำบลคอนสาย อำเภอกู่แก้ว(๑๘)ในท้องที่เทศบาลตำบลบ้านจีต อำเภอกู่แก้ว(๑๙)ในท้องที่เทศบาลตำบลไชยวาน อำเภอไชยวาน(๒๐)ในท้องที่เทศบาลตำบลโพนสูง อำเภอไชยวาน(๒๑)ในท้องที่เทศบาลตำบลหนองแวงแก้มหอม อำเภอไชยวาน(๒๒)ในท้องที่เทศบาลตำบลทุ่งฝน อำเภอทุ่งฝน(๒๓)ในท้องที่เทศบาลตำบลทุ่งใหญ่ อำเภอทุ่งฝน(๒๔)ในท้องที่เทศบาลตำบลนายูง อำเภอนายูง(๒๕) ในท้องที่เทศบาลตำบลโนนทอง อำเภอนายูง(๒๖)ในท้องที่เทศบาลตำบลนางัว อำเภอน้ำโสม(๒๗)ในท้องที่เทศบาลตำบลน้ำโสม อำเภอน้ำโสม(๒๘)ในท้องที่เทศบาลตำบลโนนสะอาด อำเภอโนนสะอาด(๒๙)ในท้องที่เทศบาลตำบลหนองแวงโนนสะอาด อำเภอโนนสะอาด(๓๐)ในท้องที่เทศบาลเมืองบ้านดุง อำเภอบ้านดุง(๓๑)ในท้องที่เทศบาลตำบลกลางใหญ่ อำเภอบ้านผือ(๓๒)ในท้องที่เทศบาลตำบลคำบง อำเภอบ้านผือ(๓๓)ในท้องที่เทศบาลตำบลบ้านผือ อำเภอบ้านผือ(๓๔)ในท้องที่เทศบาลตำบลบ้านธาตุ อำเภอเพ็ญ(๓๕)ในท้องที่เทศบาลตำบลเพ็ญ อำเภอเพ็ญ(๓๖) ในท้องที่เทศบาลเมืองโนนสูง-น้ำคำ อำเภอเมืองอุดรธานี(๓๗)ในท้องที่เทศบาลตำบลนาข่า อำเภอเมืองอุดรธานี(๓๘)ในท้องที่เทศบาลตำบลนิคมสงเคราะห์ อำเภอเมืองอุดรธานี(๓๙)ในท้องที่เทศบาลตำบลบ้านตาด อำเภอเมืองอุดรธานี(๔๐)ในท้องที่เทศบาลตำบลหนองขอนกว้าง อำเภอเมืองอุดรธานี(๔๑)ในท้องที่เทศบาลตำบลหนองไผ่ อำเภอเมืองอุดรธานี(๔๒)ในท้องที่เทศบาลตำบลบะยาว อำเภอวังสามหมอ(๔๓)ในท้องที่เทศบาลตำบลผาสุก อำเภอวังสามหมอ(๔๔)ในท้องที่เทศบาลตำบลลำพันชาด อำเภอวังสามหมอ(๔๕)ในท้องที่เทศบาลตำบลวังสามหมอ อำเภอวังสามหมอ(๔๖) ในท้องที่เทศบาลตำบลหนองหญ้าไซ อำเภอวังสามหมอ(๔๗)ในท้องที่เทศบาลตำบลจำปี อำเภอศรีธาตุ(๔๘)ในท้องที่เทศบาลตำบลบ้านโปร่ง อำเภอศรีธาตุ(๔๙)ในท้องที่เทศบาลตำบลศรีธาตุ อำเภอศรีธาตุ(๕๐)ในท้องที่เทศบาลตำบลหัวนาคำ อำเภอศรีธาตุ(๕๑)ในท้องที่เทศบาลตำบลบ้านโคก อำเภอสร้างคอม(๕๒)ในท้องที่เทศบาลตำบลบ้านยวด อำเภอสร้างคอม(๕๓)ในท้องที่เทศบาลตำบลสร้างคอม อำเภอสร้างคอม(๕๔)ในท้องที่เทศบาลตำบลกุดหมากไฟ อำเภอหนองวัวซอ(๕๕)ในท้องที่เทศบาลตำบลโนนหวาย อำเภอหนองวัวซอ(๕๖)ในท้องที่เทศบาลตำบลภูผาแดง อำเภอหนองวัวซอ(๕๗) ในท้องที่เทศบาลตำบลหนองบัวบาน อำเภอหนองวัวซอ(๕๘)ในท้องที่เทศบาลตำบลหนองวัวซอ อำเภอหนองวัวซอ(๕๙)ในท้องที่เทศบาลตำบลอูบมุง อำเภอหนองวัวซอ(๖๐)ในท้องที่เทศบาลตำบลนาดี อำเภอหนองแสง(๖๑)ในท้องที่เทศบาลตำบลแสงสว่าง อำเภอหนองแสง(๖๒) ในท้องที่เทศบาลตำบลโคกสูง อำเภอหนองหาน(๖๓)ในท้องที่เทศบาลตำบลบ้านเชียง อำเภอหนองหาน(๖๔)ในท้องที่เทศบาลตำบลผักตบ อำเภอหนองหาน(๖๕)ในท้องที่เทศบาลตำบลหนองไผ่ อำเภอหนองหาน(๖๖)ในท้องที่เทศบาลตำบลหนองเม็ก อำเภอหนองหาน(๖๗)ในท้องที่เทศบาลตำบลหนองหาน อำเภอหนองหานห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ตารางเมตรเว้นแต่จะเป็นไปตามเงื่อนไขที่กำหนด ดังต่อไปนี้๑)ที่ดินแปลงที่ตั้งอาคารต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ไม่น้อยกว่า ๑๐๐ เมตร๓)มีที่ว่างไม่น้อยกว่าร้อยละเจ็ดสิบของพื้นที่ดินที่ใช้เป็นที่ตั้งอาคารและมีที่ว่างที่จัดให้เป็นสวน หรือบริเวณปลูกต้นไม้หรือการนันทนาการไม่น้อยกว่าร้อยละยี่สิบของที่ว่างดังกล่าว๔)มีอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่เป็นที่ตั้งอาคารไม่เกิน๐.๘ ต่อ ๑๕)มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๖)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารถึงแนวเขตที่ดินของสถานที่ดังกล่าว๘) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรเศษของ ๒๐ ตารางเมตร ให้คิดเป็น ๒๐ ตารางเมตร๙)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร เว้นแต่จะเป็นไปตามเงื่อนไขที่กำหนด ดังต่อไปนี้๑)ที่ดินแปลงที่ตั้งอาคารต้องมีระยะห่างจากเขตเทศบาลหรือเขตผังเมืองรวมเมืองอุดรธานีไม่น้อยกว่า ๕ กิโลเมตร๒)ที่ดินแปลงที่ตั้งอาคารต้องอยู่ติดถนนสาธารณะที่มีขนาดเขตทางไม่น้อยกว่า ๔๐ เมตร๓) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์๔) มีที่ว่างไม่น้อยกว่าร้อยละแปดสิบของพื้นที่ดินที่ใช้เป็นที่ตั้งอาคารและมีที่ว่างที่จัดให้เป็นสวน หรือบริเวณปลูกต้นไม้หรือการนันทนาการไม่น้อยกว่าร้อยละยี่สิบของที่ว่างดังกล่าว๕)มีอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๐.๘ ต่อ ๑๖) มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า๗๕ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๒๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารถึงแนวเขตที่ดินของสถานที่ดังกล่าว๙) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรสำหรับพื้นที่อาคาร ๑,๐๐๐ ตารางเมตรแรก ส่วนที่เกิน ๑,๐๐๐ ตารางเมตร ให้มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกทั้งนี้ การวัดความสูงของอาคารให้วัดจากระดับพื้นดินถึงพื้นดาดฟ้าสำหรับอาคารทรงจั่ว หรือปั้นหยาให้วัดจากระดับพื้นดินถึงยอดผนังของชั้นสูงสุดข้อ ๕ ภายในบริเวณพื้นที่ที่กำหนดตามข้อ๓ และข้อ ๔ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๓ และข้อ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ และข้อ ๔ ก่อนหรือในวันที่ประกาศกระทรวงมหาดไทยนี้ใช้บังคับให้ได้รับยกเว้นไม่ต้องปฏิบัติตามประกาศกระทรวงมหาดไทยนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ และข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามประกาศกระทรวงมหาดไทยนี้แต่จะขอเปลี่ยนแปลงการอนุญาต หรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๘[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๙ ตุลาคม พ.ศ. ๒๕๖๐พลเอก อนุพงษ์ เผ่าจินดารัฐมนตรีว่าการกระทรวงมหาดไทยพรวิภา/อัญชลี/จัดทำ๒๓พฤศจิกายน ๒๕๖๐นุสรา/ตรวจ๓กันยายน ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๘๐ ง/หน้า ๑๔/๑๖ พฤศจิกายน ๒๕๖๐